Kansainvälinen ilmailujärjestö IATA on määritellyt selkeät säännöt varavirtalähteiden kanssa lentämistä varten. Voit ottaa mukaasi 2 powerbankkia, ja niiden yhteiskapasiteetti saa olla korkeintaan 27 000 mAh. Varmista kuitenkin, että laitat nämä varavirtalähteet matkustamoon mukaasi tuleviin käsimatkatavaroihin, sillä minkäänlaisia powerbankkeja ei saa laittaa ruumaan. Älä myöskään pakkaa powerbankkejasi laukun pohjimmaiseksi, vaan johonkin, josta pääset niihin helposti käsiksi, koska turvatarkastuksessa joudut usein ottamaan ne laukusta ulos.